231 
Bygningerne i Arsuk for i Juli at sprede sig omkring til Rede- 
pladserne. I August og September fandtes den atter flokkevis i 
og omkring Arsuk, og Antallet tiltog til henimod Slutningen af 
September, da det ved indtrædende Frost aftog stærkt. I Be¬ 
gyndelsen af Oktober saas kun faa, 8. Oktober de sidste. 
Parringen begyndte i Slutningen af Maj, Redebygningen i 
Begyndelsen af Juni. Den ynglede hyppigst opad de kratbevoxede 
Skraaninger. En ufuldført Rede fandtes 11. Juni; 17. Juni inde¬ 
holdt den 5 Æg; Ungerne vare udfløjne 15. Juli. En anden Rede 
saas 20. Juni med 2 Æg, 4. Juli med et Par Dage gamle, 15. Juli 
med næsten flyvefærdige Unger. 25. Juli fandtes i Pilekrattet ved 
Ivigtut i en Højde af 4 Fod over Jorden en Rede med 5 Æg. Det 
kunde tyde paa, at enkelte yngle to Gange i gunstige Sommere; et 
Par, der var fanget Aaret iforvejen og holdtes i Bur i Ivigtut, havde 
paa denne Tid flyvefærdige Unger og laa nu atter paa Æg. — Fra 
20. Juli vare de udfløjne Unger almindelige. 
Angaaende Fjerskiftet har jeg faaet Bekræftelse paa mine 
tidligere Iagttagelser herom. — Den røde Farve paa Brystet fandtes 
kun hos et forholdsvis ringe Antal Hanner i Yngletiden; saaledes 
saas 11. Juni 5 Par, hvoraf Hannerne kun hos de 2 havde rødt 
Bryst. At de, der om Foraaret have rødt Bryst, ikke tabe Farven 
om Sommeren fremgaar af, at i Juli saas paa tre forskjellige Steder 
Fugle med prægtig rød Farve paa Brystet. — Efteraarsfældningen 
begyndte for de gamle Fugles Vedkommende omkring ved Midten 
af August. Efter 22. August saas ingen gamle Fugle mere i 
Sommerdragt. De Unge begyndte først Fældningen i September; 
efter Midten af September var den tilendebragt for den langt 
overvejende Dels Vedkommende. Alle de Fugle, der saas paa 
denne Tid, vare meget nær i samme Dragt. 15, der i Løbet af 
8 Dage bragtes af Grønlænderne, undersøgtes 24. September og 
viste sig at have følgende Dragt: Alle havde rød Pande; hos 
den langt overvejende Del carmoisinrød, hos o, hvor Fældningen 
ikke var helt endt, var den røde Farve ikke meget tydelig, 
men vilde øjensynlig komme. Paa Rygsiden havde alle Fjerene 
